Foto: AP Turkiyaning Kappadokiya sayyohlik mintaqasida havo sharlarining qattiq qo‘ngani oqibatida taxminan 40 nafar inson jarohat oldi. Bu haqda Dogan agentligi xabar bermoqda. Uning ma’lumotiga ko‘ra, sayyohlik ekskursiyalarini tashkil etishda foydalaniladigan uchta shar qattiq qo‘nishni amalga oshirgan. Hodisa ob-havo sharoitining keskin o‘zgarishi tufayli yuz berdi. Ularning ichida Yevropa va xitoylik turistlar bo‘lgan. Taxminan 30 nafar insonga hodisa joyining o‘zida tibbiy yordam ko‘rsatildi, yana 9 nafar sayyoh turli jarohatlar bilan kasalxonaga olib ketildi.